armvectores/hy_wikipedia_2023 huggingface dataset:
Հետերոհայրիշխանություն

Հետերոհայրիշխանություն կամ հետերոպատրիարխատ (հետերոսեքսուալություն և հայրիշխանություն բառերից) սոցիալ-քաղաքական համակարգ, որտեղ ցիսգենդեր տղամարդիկ  իշխանություն ունեն ցիսգենդեր կանանց, այլ սեռական կողմնորոշում և գենդերային ինքնություն ունեցող անձանց նկատմամբ։ Հետերոհայրիշխանությունը տերմին է, որը ընդգծում է, որ կանանց և ԼԳԲՏՔ անձանց նկատմամբ խտրականությունը հիմնված է նույն սոցիալական սեքսիստ սկզբունքի վրա։
Հետերոհայրիշխանությունը ստեղծում է ռասայական և սեռական փոքրամասնությունների ճնշման և անհավասարության միջավայր։ Այն հիմնվում է գենդերային դերերի այն պատկերացումների վրա, որտեղ տղամարդիկ պատկերվում են ուժեղ, կարողունակ և խելացի, իսկ կանայք՝ թույլ, անկարող և հիմար։ Հարկադիր հետերոհայրիշխանության ռեժիմում ստեղծված գենդերային և սեռական այսպիսի ինքնություններն ապահովում են հետերոսեքսուալ տղամարդկանց իշխանությունը։
Հետերոհայրիշխանական հասարակության համար հիմնարար է գենդերը «կանանց խնդիրներին», իսկ սեռական կողմնորոշումը «սեռական փոքրամասնությունների խնդիրներին» վերագրելը։ Հետերոսեքսուալ տղամարդկանց այսպիսի համակարգը օժտում է առավելություն այլ գենդերի և սեռական փոքրամասնություն ունեցող անձանց նկատմամբ, որը խրախուսվում է և պարգևատրվում։
Ֆեմինիզմի տեսանկյունից «հայրիշխանություն» տերմինը բնութագրում է ընտանիքում հոր իշխանությունը, որտեղ կանայք դառնում են իշխանության ենթականեր։ 1980-ական և 1990-ական թվականներին քվիր տեսության առաջացման և հետերոնորմատիվության, գենդերային բինարության խնդրականացման հետ տղամարդու այսպիսի գերիշխանությունը սկսեց քննվել ոչ միայն սեռի և գենդերի, այլև սեռականության մակարդակում։ Հայրիշխանություն տերմինի հիման վրա սկսեց ձևավորվել հետերոհայրիշխանություն տերմինը՝ ընդգծելու տղամարդու գերակայությունը հասարակության մեջ սեքսիզմի/հետերոսեքսիզմի մշակութային գործընթացների արդյունքում։
Հետերոհայրիշխանությունը շատ հաճախ դառնում է ֆեմինիստական վերլուծությունների առարկա, որի օգնությամբ փորձ է կատարվում բացատրելու ժամանակակից հասարակության կառուցվածքը՝ հիմնված իշխանության և ճնշման փոխկապակցվածության հիերարխիկ համակարգի վրա։ Այս ենթատեքստում սովորաբար հասկանում են, որ տղամարդը սովորաբար զբաղեցնում է իշխանության գլխավոր դիրքը, իսկ կանայք հիմնականում ենթարկվում են սոցիալական ճնշումների։ Նմանօրինակ կառուցվածքը ամրապնդվում է գենդերային նորմերով, որոնք տղամարդկանց և կանանց վերագրում են տղամարդկային և կանացի հատկանիշներ։  Հետերոհայրիշխանությունը սոցիալ-քաղաքական գերիշխանության մի համակարգ է, որտեղ ցիսգենդեր հետերոսեքսուալ տղամարդկանց տրվում է առավելություն, և անձինք պարգևատրվում են տղամարդկային հատկանիշների արտահայտման համար։ Նմանապես, կանայք կամ կանացի հատկանիշներ ունեցող անձինք ստանում են ավելի քիչ արտոնություններ, որի պայմանավորում է սոցիալ-քաղաքական, տնտեսական անբարենպաստ վերաբերմունքի։


== Ծանոթագրություններ ==
Կուբիլյաս դե Սեռատո

Կուբիլյաս դե Սեռատո  (իսպ.՝ Cubillas de Cerrato), բնակավայր և մունիցիպալիտետ Իսպանիայում։ Գտնվում է Պալեսիա պրովինցիայի, Կաստելանիա և Լիոն ինքնավար համայնքի կազմում։ Մունիցիպալիտետը գտնվում է Դե Սեռատո Պալենտին շրջանում։ Բնակչությունը 73 մարդ (2010 թվականի տվյալներով)։


== Ժողովրդագրություն ==


== Արտաքին հղումներ ==
Cubillas de Cerrato
Հաթ-Ռիվերի իշխանություն

Հաթ-Ռիվերի իշխանություն, վիրտուալ պետություն Ավստրալիայում, որը հիմնվել է 1970 թվականին Լեոնարդ Քեսլիի կողմից։ Ամբողջական անվանումը` Հաթ-Ռիվերի շրջանի իշխանություն, այժմ` Հաթ-Ռիվերի իշխանություն։ Գտնվում է Քեսլի ընտանիքին պատկանող ֆերմերային տնտեսության տարածքում, Արևմտյան Ավստրալիա նահանգի վարչական կենտրոն Պետր քաղաքից 517 կմ դեպի հյուսիս։


== Պատմություն ==
1969 թվականին Արևմտյան Ավստրալիա նահանգի վարչակազմը քվոտա է սահմանել ցորենի աճեցման համար, ինչը վտանգել է տարածքի շատ ֆերմերային տնտեսությունների գոյությունը։ Քեսլի ընտանիքն օրենքներն այնպես մենաբանեց, որ դրանք նրանց իրավունք տվեցին ձևավորել իրենց սեփական կառավարությունն ու անկախանալ Ավստրալիայից։ Քվոտաների վերաբերյալ երկարացված բանավեճերի արդյունքում 1970 թվականին Լեոնարդ Ջորջ Քեսլին (Leonard George Casley) պաշտոնապես անկախացավ Ավստրալիական միությունից և 1970 թվականի ապրիլի 21-ին ղեկավարեց նոր ձևավորված Հաթ-Ռիվեր գավառը։
2006 թվականի դեկտեմբերին Լեոնարդ իշխանը փոխել է պետության անվանումը, դարձնելով այն «Հաթ-Ռիվերի իշխանություն»` հրաժարվելով «գավառ» բառից։ 2008 թվականին Եվրոպական Միությունը հուշագիր է հրապարակել «մասնավոր կազմակերպությունների և որոշակի անձանց կողմից տրվող «հորինված» անձնագրերի» վերաբերյալ, որոնցով արգելվում է տրամադրել պաշտոնական տրանզիտային վիզաներ։ Փաստաթղթում այդպիսի «հորինված» անձնագրերի թվում հիշատակվում են նաև Հաթ-Ռիվերի իշխանության անձնագրերը։
2011 թվականին պետությունում մշտապես ապրում է մոտավորապես 30 մարդ, այն դեպքում, երբ Իշխանության անձնագրերի կրողների թիվը հաշվվում է մոտ 14.000:


== Տնտեսություն ==

Հաթ-Ռիվերի դոլար (ավստրալիական դոլարի հանդեպ ունի 1:1 հարաբերակցությունը)։ 1974 թվականին թողարկվեցին թղթադրամներ, իսկ 1976 և 1978 թվականներին` մետաղադրամներ։ Դրամահատումը կատարվում էր Կանադայում, Լոմբարդո դրամահատարանում։ Ցածր անվանական արժեք ունեցող մետաղադրամները նախատեսված էին դրամաշրջանառության համար։ Միևնույն ժամանակ թողարկվում էին նույն մետաղադրամներից հավաքածուների համար, 30 դոլար արժողությամբ արծաթե և 100 դոլար արժողությամբ ոսկե մետաղադրամներ։ 1979 թվականին որոշում ընդունվեց դադարերցնել շրջանառային մետաղադրամների հատումը և զբաղվել միայն թանկարժեք մեդալներից հուշադրամների հատմամբ։ Դրամահատման վայրը դարձավ ԱՄՆ-ում գտնվող Նյու Քուինսլենդ դրամահատարանը։ 1995 թվականին ԱՄՆ-ի փոստային ծառայությունը դադարեցրեց ԱՄՆ-ում Հաթ-Ռիվերի իշխանության մետաղադրամների վաճառքն իր տարածքում։ 2000 թվականին ավստրալիական դրամահատարանում ոչ մեծ ծավալով հատվել են 100 դոլարանոց ոսկե մետաղադրամներ` նվիրված Հաթ-Ռիվեր գավառի կազմավորմանը։


== Ծանոթագրություններ ==


== Արտաքին հղումներ ==
Нью-Васюки по-австралийски Archived 2016-03-04 at the Wayback Machine.
Զերնովոե (այլ կիրառումներ)

Զերնովոե, կարող է վերաբերել՝

Զերնովոե - ավան, Ուկրաինայի Դոնեցկի մարզի Ստարոբեշևսկի շրջանում
Զերնովոե - ավան, Ուկրաինայի Խարկովի մարզի Խարկովի շրջանում
Զերնովոե - գյուղ, Ուկրաինայի Դոնեցկի մարզի Թելմանովսկի շրջանում
Զերնովոե - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Զերնովոե - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Զերնովոե - գյուղ, Ուկրաինայի Ղրիմի Ինքնավար Հանրապետության Սակիի շրջանում
Սիյի

Սիյի (ֆր.՝ Cilly), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Մառլ կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02194:


== Բնակչություն ==
2010 թվականին բնակչությունը կազմել է 116 մարդ։


== Տնտեսություն ==
2010 թվականին համայնքի 101աշխատունակ (15-64 տարեկան) բնակիչներից 77-ը տնտեսապես ակտիվ էին, 24-ը՝ ոչ ակտիվ (ակտիվության ցուցանիշը կազմել է 76,2 %, 1999 թվականին եղել է 65,1 %)։ 77 տնտեսապես ակտիվ բնակիչներից աշխատում էին 65-ը (35 տղամարդ և 30 կին), գործազուրկ էին 12 մարդ (4 տղամարդ և 8 կին)։ 24 տնտեսապես ոչ ակտիվ բնակիչներից 9-ը եղել են աշակերտներ կամ ուսանողներ, 11 -ը՝ թոշակառուներ, 4-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Սիյի  (ֆր.)
Կղզեխումբ

Կղզեխումբ (արշիպելագ) (հուն․՝ Αρχιπέλαγος), կղզիների խումբ, որոնք տեղաբաշխված են իրար մոտ, և սովորաբար ունեն միևնույն ծագում (մայրցամաքային, հրաբխային, մարջանային) և նման երկրաբանական կառուցվածք. Որոշ կղզեխմբերում կղզիները կարող են ունենալ նաև տարբեր ծագում։
Կղզեխմբից կազմված ամենամեծ երկիրը Ինդոնեզիան է։ Այլ օրինակներ են Ճապոնիան, Ֆիլիպինները, Նոր Զելանդիան և Մեծ Բրիտանիան։ Ամենաշատ կղզիներ ընդգրկող կղզեխումբը  Ֆիննական կղզեխումբն է (տարբեր հաշվարկներով 20―ից 50 հազար)։


== Եզրույթի ծագում ==
«Արշիպելագ» բառը ծագել է հունարեն a]rche՝ սկիզբ, գլխավորություն և pelages՝ ծով բառերից Αρχιπέλαγος, ի սկզբանե այս անվանումը օգտագործվում էր միայն Էգեյան ծովում գտնվող հունական կղզիների համար։


== Խոշոր խղզեխմբեր ==

Ազորյան կղզիներ
Ալանդյան կղզիներ
Ալեքսանդրի կղզեխումբ
Ամիրանտյան կղզիներ
Անտիլյան կղզիներ
Նորդենշելդի կղզեխումբ
Բիսմարկի կղզեխումբ
Բրիտանական կղզիներ
Հավայան կղզիներ
Հեբրիդյան կղզիներ
Հունական կղզեխումբ
Կանաչ հրվանդանի կղզիներ
Ֆրանց-Իսիֆի երկիր
Զոնդյան կղզիներ
Կանադական արկտիկական կղզեխումբ
Կարոլինյան կղզիներ
Կերգելեն կղզեխումբ
Կորեական կղզեխումբ
Կուրիլյան կղզիներ
Մալայան կղզեխումբ
Արևմտաէստոնական կղզեխումբ
Նոր Զելանդիա
Նոր Երկիր կղզեխումբ
Նորսիբիրյան կղզիներ
Նորմանդյան կղզիներ
Կրակի երկիր կղզեխումբ
Օրկնեյան կղզիներ
Պարի կղզեխումբ
Հյուսիսային երկիր կղզեխումբ
Սենկակու
Սոլովկի
Սողոմոնյան կղզիներ
Ֆարերյան կղզիներ
Ֆոլկլենդյան կղզիներ
Չիլիական կղզեխումբ
Շանտարյան կղզիներ
Շպիցբերգեն կղզեխումբ
Հարավային Շետլանդյան կղզիներ
Ճապոնական կղզիներ
Պինիլիոս

Պինիլիոս  (իսպ.՝ Pinillos), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Տիերա դե Կմերոս շրջանի (կոմարկայի) կազմի մեջ։ Զբաղեցնում է 11,89 կմ2 տարածք։ Բնակչությունը կազմում է 16 մարդ (2010 թվականի տվյալներով)։ Գտնվում է պրովինցիայի վարչական կենտրոնից 41 կմ հեռավորության վրա։


== Արտաքին հղումներ ==
Официальная страница
Ծիարա

Ծիարա (վրաց.՝ წიარა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1540 մետր բարձրության վրա։ Շրջկենտրոն Գորիից հեռու է 19 կմ։


== Ծանոթագրություններ ==
Նովայա Կամենկա (գյուղ, Արտյոմովսկի շրջան)

Անվան այլ կիրառումների համար տե՛ս՝ Նովայա ԿամենկաՆովայա Կամենկա (ուկրաիներեն՝ Нова Камянка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Նովայա Կամենկա գյուղում բնակվում էր 14 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(4413) Միկերինոս

(4413) Միկերինոս (անգլ.՝ Mycerinos), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,364991 ա. մ., առավելագույնը մոտենում է 2,1938 ա. մ. հեռավորության վրա և հեռանում 2,5362 ա. մ.։ Արեգակի շուրջ մեկ ամբողջական պտույտ է կատարում 1328,44 երկրային օրվա ընթացքում, իր ուղեծրով շարժվելով միջինում 0,270994 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4413) Միկերինոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բեզվերխովո (գյուղ, Խասանսկի շրջան)

Բեզվերխովո (ռուս.՝ Безверхово), գյուղ Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2006 թվականին գրանցված տվյալներով կազմում էր 964 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (4421)

Ժողովածու (4421), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4421 թվի տակ։ Ձեռագիրը գրվել է 1723 թվականին Սահակ վարդապետ գրիչի կողմից Երուսաղեմում։ Գրված է թղթի վրա, որը ունի 16X11 չափս։ Ձեռագիրը կազմված է 241 թերթից։ Գրված է միասյուն նոտրգիրով։ Ունի Կիսախորան, լուսանցազարդ մանրանկարներ։ Կազմը`  Կաշեպատ տախտակ դրոշմազարդ է։ Հիշատակարաններ՝ գրչի 131ա (1723 թվական), 134դ, 223բ, հետագայի՝15բ,156բ,103բ,123ա,99բ,100ա,125բ, կնիք՝ 134դ։


== Բովանդակություն ==
Յաղագս իմաստասիրութեան։
Պետ․ Ղակփանցւոյ տաղ, Գր․ Տաթևացւոյ Քարոզք։
Վկայութիւն յաղագս մի բնութեան բանին մարմնացելոյ։
Յաղագս անուղղագնացից և նենգաւոր խորհրրդոց։
Եւագրեայ խրատ։
Օրհնութիւնք։
Ի բանից Հարանց։
Հրոց յաղագս խրատու։
Բառք Տրամաբանութիւն գրոց Սիմ․ Ջուղայեցւոյ։
Սահակայ վրդ-ի Յաղագս խաւարման արեգական և լուսնի։
Բառք ժ ստորութեանցն Արիստոտէլի։
Անուանք գետոց։
Վասն Մարիամտնցն՝ թէ քանի՛ք են։
Խրատ բժշկականք՝ թէ զինչ պարտ է ուտել։
Ստեփաննոսի վրդ-ի Յաղագս Քերականութեան։
Դաւթի Սահմանք իմաստասիրականք։
Մանունք։
Ի հարցմանց գրոց Գր․ Տաթևացւոյ


== Ծանոթագրություններ ==
Պրոսյանկա (գյուղ, Կուպյանսկի շրջան)

Անվան այլ կիրառումների համար տե՛ս՝ Պրոսյանկա (այլ կիրառումներ)Պրոսյանկա (ուկրաիներեն՝ Просянка), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1879 թվականին։
2001 թվականի տվյալներով Պրոսյանկա գյուղում բնակվում էր 685 մարդ։ Բնակավայրը զբաղեցնում է 1,32 կմ² տարածք։ Բնակչության խտությունը կազմում էր 518,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տոմատի մածուկ

Տոմատի մածուկ, պատրաստում են հասած լոլիկից` տրորելով և եփելով շուրջ 6-8 անգամ։ Թողարկում են 30 % (կամ ավելի խիտ` 35-40 %) չոր նյութեր պարունակող տոմատի մածուկներ։ Չոր նյութերի 30 % խտության դեպքում տոմատի մածուկը պարունակում է միջին հաշվով 19 % շաքար, 2.5 % օրգանական թթուներ, 60 մգ % C վիտամին և 2 մգ % կարոտին (A նախավիտամին)։ 
Տոմատի մածուկն օգտագործում են սոուսներ, ապուրներ, մսեղեն և ձկնեղեն որոշ կերակրատեսակներ և խորտիկներ պատրաստելու համար։ Փակ ամանի մեջ մածուկը խորհուրդ է տրվում պահել 20 °C-ից ոչ բարձր ջերմաստիճանում։ Տոմատի մածուկ բաց ամանում պահելիս բորբոսնում է, մգանում և ստանում տհաճ համ։ Երկար պահվող մածուկն անհրաժեշտ է բաց տուփից տեղափոխել արծնապատ կամ չժանգոտվող պողպատե (բայց ոչ ալյումինե կամ պղնձե) ամանի մեջ, անընհատ խառնելով եռման հասցնել, ավելացնել կերակրի աղ (մածուկի զանգվածի 10 %-ի հաշվով), շարունակել եռացնել 5-10 րոպե, տաք մածուկը լցնել լավ լվացած և եռման ջրով ողողած ապակե անոթի մեջ և պինդ փակել կափարիչով կամ խցանով։ Փակելուց առաջ մածուկի վրա կարելի է բարակ շերտով տաք ձեթ լցնել։ Պահել 0-5 °C ջերմաստիճանում։
Պոլովինկի

Պոլովինկի (ուկրաիներեն՝ Половинки), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Պոլովինկի գյուղում բնակվում էր 42 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3251) Էրատոսթենես

(3251) Էրատոսթենես (անգլ.՝ Eratosthenes), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,112532 ա. մ., առավելագույնը մոտենում է 2,6169 ա. մ. հեռավորության վրա և հեռանում 3,6082 ա. մ.։ Արեգակի շուրջ մեկ ամբողջական պտույտ է կատարում 2005,71 երկրային օրվա ընթացքում, իր ուղեծրով շարժվելով միջինում 0,179487 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3251) Էրատոսթենես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Առաքել Մարտիկյան

Առաքել Մարատի Մարտիկյան (1962, Երևան, Հայկական ԽՍՀ, ԽՍՀՄ), ՀՀ ռազմական գործիչ, Հավաքական անվտանգության մասին պայմանագրի կազմակերպությունում (ՀԱՊԿ) ՀՀ մշտական ներկայացուցչության ՀՀ զինված ուժերի ներկայացուցիչ(2013-2017)։ ՀՀ ԶՈՒ գլխավոր շտաբի պետի տեղակալ, գեներալ-մայոր։


== Կրթություն ==
1985 թ. ավարտել է Խ. Աբովյանի անվան հայկական պետական մանկավարժական ինստիտուտը։
2000 թ. ավարտել է Ռուսաստանի Դաշնության զինված ուժերի համազորային ակադեմիան։


== Զինվորական ծառայությունը ==
1985-87 թթ. ծառայել է Խորհրդային բանակում։
1992 թվականից ծառայում է ՀՀ զինված ուժերում։
Զբաղեցրել է հատուկ նշանակության գնդի շտաբի պետի, Ռուսաստանում ՀՀ դեսպանության ռազմական կցորդի պաշտոնները։
2006 թ. նշանակվել է Հայաստանի Հանրապետության զինված ուժերի գլխավոր շտաբի կազմակերպչական-զորահավաքային վարչության պետ։
2013 թ. հունիսի 10-ին ՀՀ Նախագահի հրամանգրով ազատվել է Հայաստանի Հանրապետության զինված ուժերի գլխավոր շտաբի կազմակերպչական-զորահավաքային վարչության պետի պաշտոնից։
2013 թ. սեպտեմբերի 30-ին ՀՀ պաշտպանության նախարարի հրամանով նշանակվել է Հավաքական անվտանգության մասին պայմանագրի կազմակերպությունում (ՀԱՊԿ) ՀՀ մշտական ներկայացուցչության ՀՀ զինված ուժերի ներկայացուցիչ։
2017 թվականին նշանակվել է ՀՀ ԶՈՒ ԳՇ հետախուզության վարչության պետ։
2019 թվականի դեկտեմբերին նշանակվել է ՀՀ ԶՈՒ ԳՇ հետախուզության գլխավոր վարչության պետ-ԶՈՒ գլխավոր շտաբի պետի տեղակալ։ Այդ պաշտոնից ազատվել է 2019 թվականի օգոստոսի 9-ին։
2022 թվականի հունվարի 10-ին նշանակվել է ՀՀ ԶՈՒ գլխավոր շտաբի պետի տեղակալ։


== Պարգևներ ==
«Հայրենիքին մատուցած ծառայությունների համար» 1-ին աստիճանի մեդալ (2011)։
Մեդալներ, ՀՀ ՊՆ գերատեսչական մեդալներ, պատվոգրեր։Ամուսնացած է, ունի 2 դուստր։


== Ծանոթագրություններ ==
Ուրալի կամավորական տանկային կորպուսի մարտիկների հուշարձան

Ուրալի կամավորական տանկային կորպուսի մարտիկների հուշարձան (ռուս.՝ Памятник воинам Уральского добровольческого танкового корпуса), հուշարձան Ռուսաստանի Դաշնության Եկատերինբուրգ քաղաքում, որը նվիրված է Ուրալի կամավորական տանկային կորպուսի մարտիկների հերոսությանը։ Տեղադրված է քաղաքի կայարանամերձ հրապարակում, բացումը տեղի է ունեցել 1962 թվականի փետրվարի 23-ին։


== Հեղինակներ ==
Հուշարձանի քանդակագործներն են Վ. Մ. Դրուզինը և Պ. Ա. Սաժինը, իսկ ճարտարապետը՝ Գ. Ի. Բելյանկինը։


== Նկարագրություն ==
Ծեր բանվորի և երիտասարդ տանկիստի պատկերաքանդակներով հորինվածքը խորհրդանշում է ճակատի և թիկունքի միասնությունը։ Տանկիստ զինվորականը փոքր-ինչ առաջ է կանգնած՝ ասես ընդգծելով, որ իր կրծքով ապահով պաշտպանում է նրանց, ովքեր մնացել են թիկունքում։ Երկու քանդակներն էլ տեղադրված են տանկին նմանվող պատվանդանի վրա, որը կառուցվել է ողորկված ուրալյան մոխրագույն գրանիտից։
Պատվանդանի վրա ռելիեֆային բրոնզագույն տառերով գրված է.

Հուշարձանի հիմքի մոտ տեղադրված է մեկ այլ տախտակ՝ հետևյալ գրությամբ. 

Քանդակների բարձրությունը 6 մետր է, ընդհանուր հուշարձանի բարձրությունը՝ 14 մետր։


== Հետաքրքաշարժ փաստեր ==
Բնորոշ մանրամասնության՝ բանվորական թաթպանով առաջ պարզած ձեռքի պատճառով հուշարձանը ժողովրդի մեջ ստացել է «Թաթպան» մականունը։


== Ծանոթագրություններ ==
Ձիավորներ

Ձիավորներ, ձիավորք, ձիավարժք, հեծելվորք, ասպետք, մանր ու միջին ազնվականների դաս Կիլիկյան Հայաստանում։ Հասարակական տնտեսական վիճակով գտնվել են ավատապետական սանդուղքի երրորդ աստիճանում։


== Դասեր ==
Համապատասխանում են Արշակունյաց և Բագրատունյաց Հայաստանի ազատների (ոստանիկների, սեպուհների), միջնադարյան Եվրոպայի «chevalie»-ների դասին։ Հողի գերագույն տերերից՝ թագավորից և ավատառու բարձրադաս ազնվականներից ստանալով կալվածքներ ու ռոճիկ (հռոգ), վասալ ձիավորը նրանց համար կատարել են զինվորական ծառայություն (գերազանցապես հեծելազորային), վարել է գործակալական մանր պաշտոններ։


== Պարտավորություններ ==
Պարտավորությունները խախտելու դեպքում ավատատերն իրավունք է ունեցել ետ գրավել պայմանով ձիավորին հատկացրած կալվածքը, դատել նրան։ Ըստ «ձիավորեցման հրահանգի», ձիավոր ասպետի աստիճան ստանալու համար, ձիավորները հրապարակայնորեն քննություն են հանձնել ձիավարժությունից, զինախաղերից։
Ձիավորեցման արարողությունները սովորաբար կատարել են նշանավոր իրադարձությունների ու տոնահանդեսների ժամանակ։ Զիավորները խաղաղ ժամանակներում բնակվել են իրենց հատկացված կալվածներում, զբաղվել տնտեսությամբ, զինախաղերով։ Կրել են կապույտ համազգեստ՝ ոսկեգույն խաչի և հայկ այրուձիու նշաններով։
Նորագյուղ (Երևանի թաղամաս)

Անվան այլ կիրառումների համար տե՛ս՝ Նորագյուղ (այլ կիրառումներ)Նորագյուղ, պատմական թաղամաս Երևանի Կենտրոն վարչական շրջանի տարածքում։ Հրազդան գետի աջ ափին։ Հաղթանակի կամուրջից հարավ։


== Պատմություն ==
Նորագյուղը բնակեցված է եղել դեռևս հին ժամանակներից. այնտեղ հայտնաբերվել են 6 քարայր-կացարաններ, որոնցից երեքը ստեղծվել է Քարի դարի ընթացքում։ 1800 թվականներից այստեղ սկսել են կառուցել սեփական տներ և մինչև 20-րդ դարի կեսերը տարածքը խիտ բնակեցվել է:1947 թվականին այստեղ հիմնադրվել է Հիդրոպոնիկայի հիմնախնդիրների ինստիտուտը 2010 թվականին առաջարկ է ներկայացվել Նորագյուղը դարձնել բիզնես կենտրոն, սակայն այն չեղարկվեց։


== Աշխարհագրություն ==
Նորագյուղում է գտնվում Պասկևիչյան բլուրը, որը կոչվում է նաև Նորագյուղի բլուր։


== Ծանոթագրություններ ==
Madness (երգ)

Madness ` բրիտանական Muse խմբի երգն է իրենց The 2nd Law ալբոմից։ Որպես առանձին սինգլ թողարկվել է թվային ներբեռնման համար 2012 թ. օգոստոսի 20-ին։ Երգի պրեմիերան կայացել է BBC Radio 1 և NRG ռադիոկայանների եթերում օգոստոսի 20-ին։ Երգի հեղինակն է Մեթյու Բելլամին, տևողությունն է` 4 րոպե 39 վայրկյան։ «Madness» երգը առաջադրվել է 2013 թ. կայանալիք Գրեմմի մրցանակի «Լավագույն ռոք երգ» նոմինացիայում։
Երգի տեսահոլովակը հասանելի դարձավ 2012 թ. սեպտեմբերի 5-ին, որի ռեժիսորն է Էնթոնի Մենդլերը։


== Երգացանկ ==


=== Շաբաթական հիթ-շքերթներ ===
|style="width:50%; "|


=== Տարեվերջյան հիթ-շքերթներ ===

|}


== Հավաստագրումներ ==


== Ծանուցումներ ==
Մատենագրութիւնք (4847, Ներսես Լամբրոնացի)

Ներսես Լամբրոնացի, Մատենագրությունք (4847), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4847 թվի տակ։ Ձեռագիրը գրվել է 17-րդ դարումն Տեր Հովհաննես  գրիչի կողմից ենթադրաբար։ Ստացողը եղել է Տեր Հովհաննեսն։ Գրված է թղթի վրա, որը ունի 26,5x19,5 չափս։ Ձեռագիրը կազմված է 250 թերթից։ Գրված է երկսյուն, բոլորգրով։ Ունի լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 81բ, հետագայի, 250բ (1714թ․), 250ա (1721թ․), 2ա (1904թ․):


== Բովանդակություն ==
Նորին Ատենաբանութիւն, Խորհրածութիւն, Քննութիւն կարգաց եկեղեցւոյ, Մեկնութիւն պատարագին։
Գրիգոր Սկեռացւոյ Ներբող յաղագս վարուց Ներսես Լամբրոնացւոյ;


== Ծանոթագրություններ ==
Վլադիմիր Զաեմսկի

Վլադիմիր Զաեմսկի (ռուս.՝ Владимир Фёдорович Заемский, հունիսի 12, 1952(1952-06-12)), ռուսական դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1974)։ Քաղաքական գիտությունների դոկտոր (2009)։ Դիվանագիտական գործունեությամբ սկսել է զբաղվել 1974 թվականից։

1974-1976 թվականներին՝ Կոստա Ռիկայում ԽՍՀՄ դեսպանատան թարգմանիչ։
1976-1979 թվականներին՝ Վենեսուելայում ԽՍՀՄ դեսպանատան կցորդ։
1980-1981 թվականներին՝ ԽՍՀՄ ԱԳՆ Լատինական Ամերիկայի դեպարտամենտի կցորդ։
1981-1986 թվականներին՝ Մեքսիկայում ԽՍՀՄ դեսպանատան երկրորդ քարտուղար։
1986-1989 թվականներին՝ ԽՍՀՄ ԱԳՆ միջազգային կազմակերպությունների դեպարտամենտի առաջին քարտուղար։
1989-1994 թվականներին՝ ԱՄՆ-ում ԽՍՀՄ դեսպանատան լատինաամերիկյան խմբի ղեկավար (1991 թվականից՝ Ռուսաստան), ԱՊԿ-ին կից մշտական դիտորդի տեղակալ։
1994-1996 թվականներին՝ Ռուսաստանի արտաքին գործերի նախարարի առաջին տեղակալ Ի. Իվանովի քարտուղարության խորհրդական։
1996-1998 թվականներին՝ Ռուսաստանի ԱԳՆ միջազգային կազմակերպությունների վարչության բաժնի պետ։
1998-2002 թվականներին՝ Նյու Յորքում ՄԱԿ-ին առընթեր Ռուսաստանի մշտական ներկայացուցչության ավագ խորհրդական։
2002-2004 թվականներին՝ Ռուսաստանի ԱԳՆ Հյուսիսային Ամերիկայի դեպարտամենտի փոխտնօրեն։
2004-2009 թվականներին՝ ՌԴ ԱԳՆ միջազգային կազմակերպությունների դեպարտամենտի փոխտնօրեն։2009 թվականի հունիսի 23-ից՝ Վենեսուելայում Ռուսաստանի Դաշնության արտակարգ և լիազոր դեսպան։
2009 թվականի հուլիսի 14-ից՝ Հայիթի Հանրապետությունում Ռուսաստանի Դաշնության արտակարգ և լիազոր դեսպան՝ համատեղության կարգով։
2009 թվականի հուլիսի 23-ից՝ Դոմինիկյան Հանրապետությունում Ռուսաստանի Դաշնության արտակարգ և լիազոր դեսպան՝ համատեղության կարգով։
Ամուսնացած է։ Ունի երկու դուստր։


== Պարգևներ ==
«Հայրենիքին մատուցած ծառայությունների համար» 2-րդ աստիճանի շքանշանակիր (2017 թվականի դեկտեմբերի 26)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա դիվանագիտական ծառայության համար։
Ռուսաստանի Դաշնության նախագահի շնորհակալությունը (2005 թվականի փետրվարի 19)՝ Ռուսաստանի Դաշնության արտաքին քաղաքական կուրսի իրականացման գործում ունեցած վաստակի համար։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2004 թվականի դեկտեմբերի 28)
1-ին դասի արտակարգ և լիազոր դեսպանորդ (2012 թվականի նոյեմբերի 7)
Արտակարգ և լիազոր դեսպան (2016 թվականի հուլիսի 8)


== Գրություններ ==
«ՄԱԿ-ը և խաղաղապահությունը» — Մոսկվա։ Միջազգային հարաբերություններ, 2008. — ISBN 978-5-7133-1308-1
«Ում է պետք ՄԱԿ-ի բարեփոխումը» — Մոսկվա։ Միջազգային հարաբերություններ, 2010. — ISBN 978-5-7133-1389-0


== Ծանոթագրություններ ==
Սոֆյա Նալկովսկայա

Սոֆյա Նալկովսկայա (լեհ.՝ Zofia Nałkowska, նոյեմբերի 10, 1884(1884-11-10)[…], Վարշավա, Ռուսական կայսրություն - դեկտեմբերի 17, 1954(1954-12-17)[…], Վարշավա, Լեհաստանի Ժողովրդական Հանրապետություն), լեհ գրող, լրագրող, հրապարակախոս, դրամատուրգ։


== Կենսագրություն ==
Գիտնական և գրող Վ.Նալկովսկայայի դուստրը։ Սոֆյան սովորել է մասնավոր դպրոցում։
Իր առաջին ամուսնու մանկավարժ և բանաստեղծ Լ.Ռիգերի հետ ապրել է Կրակովում և Կիելցեում 1922 թվականին, որոշ ժամանակ Գրադնոյում։
1922 թվականին երկրորդ անգամ ամուսնացել է Սոֆյան նախկին ռազմատենչ առաջնորդ Յ.Գոժեխավսկիի հետ, ով հետագայում դարձավ Լեհաստանի ոստիկանության հրամանատար։ 1929 թվականին ամուսնալուծվեց Սոֆյան։
1928 թվականին նա ՊԵՆ ակումբի փոխնախագահն էր։ 1930-ական թվականներին նա ակտիվորեն մասնակցել է ռեժիմի վերացման դեմ ցույցերին։
1954 թվականին վախճանվում է Սոֆյա Նալկովսկայան։


== Շքանշաններ ==
Լեհաստանի վերածննդի սպայի խաչ շքանշան (1930)
Ոսկե խաչ արժանիքներով (1946)
Լեհաստանի վեարծննդի  աստղի հրամանատարի շքանշան (1952)
Պետական մրցանակ ԱԺԿ  (1953)
Ժողովրդական Լեհաստանի 10-րդ տարեդարձի կապակցությամբ շքանշան (1954)


== Վեպեր ==
Կին (1906)
Իշխանը (1907)
Ժամանակակիցները (1909)
Նարգիզ (1911)
Երկնային գիշեր (1911)
Օձը և վարդը (1914)
Կոմս Էմիլ (1920)
Ռոմանտիկ Թերեզա Հեններտ (1923)
Տուն մարգագետինների վրա (1925)
Վատ սեր (1928)
Սահման (1935)
Մտահոգ (1938)
Ապրող կապերը (1948)
Իմ Հայրիկ  (1953)


=== Բեմադրություններ ===
Վերադարձի օրը (1931)
Ռենետա Լուզանսկա (1935)


== Ծանոթագրություններ ==
730

730 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 730 թվականն է, 
VIII դարի 30-րդ տարին։


== Դեպքեր ==


== Ծնունդներ ==


== Մահեր ==
Աղջիլար

Աղջիլար, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Հալյալա (Էստոնիայի շրջան)

Անվան այլ կիրառումների համար տե՛ս՝ Հալյալա (այլ կիրառումներ)Հալյալա շրջան (էստ․՝ Haljala vald), շրջան Էստոնիայի Լյաենե-Վիրումաա նահանգում։ Շրջանի կենտրոնն է Հալյալա գյուղական ավանը։


== Բնակչություն ==
2009 թվականի տվյալներով շրջանում բնակվում էին 2815 մարդ։ Բնակչության խտությունը շրջանում կազմում էր 15,38 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Սպինետե

Սպինետե (իտալերեն՝ Spinete), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 1446 մարդ, բնակչության խտությունը կազմում է 83 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 86020, հեռախոսային կոդ՝ +39 0874։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0874 787131


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ջերմաէլեկտրական գեներատոր

Ջերմաէլեկտրական գեներատոր (ԶԷԳ), ջերմային էներգիան անմիջականորեն էլեկտրականի փոխակերպող գեներատոր։


== Աշխատանքի սկզբունք ==
Աշխատանքի սկզբունքը հիմնված է Զեեբեկի երեույթի վրա։ ՋԷԳ-ի կազմի մեջ մտնում են հաջորդաբար և զուգահեռ միացված կիսահաղորդչային ջերմատարրերից հավաքված ջերմամարտկոցներ, դրանց տաք ու սառը զոդման ջերմա փոխանակիչներ։
ՋԷԳ-երը ստորաբաժանվում են՝

ըստ աշխատանքային ջերմաստիճանների տիրույթի (ցածր, միջին և բարձր ջերմաստիճանային, ջերմաստիճանների տիրույթները՝ 20-300, 300-600, 600-1000°С), կիրառման բնագավառի (տիեզերական, ծովային, ցամաքային են),
ըստ ջերմության աղբյուրի տեսակի (իզոտոպային, արևային, գազային և այլն)։Լավագույն ՋԷԳ-երի օգտակար գործողության գործակիցն կազմում է 20 %, իսկ հզորությունը հասնում է մինչև մի քանի տասնյակ կվտ։ Էներգիայի էլեկտրամեքենայական փոխակերպիչների (օրինակ, տուրբագեներատորների) համեմատությամբ ԶԷԳ-երն ունեն մի շարք առավելություններ՝ չունեն շարժական մասեր, հուսալիությունը բարձր է, շահագործումը՝ պարզ։


== Կիրառում ==
Կիրառվում է հեռավոր և դժվարամատչելի սպառողներին (ավտոմատ փարոսներ, օդերևութաբանական կայաններ, տիեզերական ապարատներ և այլն) էլեկտրաէներգիա մատակարարելու համար։ ՋԷԳ-երի թերություններն են՝ ցածր օգտակար գործողության գործակից և համեմատաբար մեծ արժեքը։


== Գրականություն ==
МГД-генераторы и термоэлектрическая энергетика. Киев. «Наукова думка».1983.г.
Поздняков Б. С, Коптелов Е. А. Термоэлектрическая энергетика. М., Атомиздат, 1974 г., 264 с.
Термогенератор керосиновый // Краткая энциклопедия домашнего хозяйства. — М.: Государственное Научное издательство «Большая Советская энциклопедия», 1959.
Աստծո բարդույթ

Աստծո բարդույթ (կոմպլեքս), անսասան համոզմունք, որը բնութագրվում է անձնական ունակությունների, արտոնությունների կամ անսխալականության չափազանցված զգացումներով։ Աստծո բարդույթով մարդը կարող է հրաժարվել ընդունել իր սխալի կամ ձախողման հնարավորությունը, նույնիսկ անհերքելի ապացույցների, անլուծելի կամ դժվար խնդիրների առկայության դեպքում։ Նման մարդը սովորաբար իր հայացքների վերաբերյալ դոգմատիզմի բարձր մակարդակ ունի՝ նա համարում է իր անձնական հայացքներն անշուշտ ճիշտ։ Աստծո բարդույթով որոշ մարդիկ կարող են անտեսել հասարակության կանոնները և պահանջները՝ պահանջելով հատուկ արտոնություններ։


== Եհովայի բարդույթ ==
Եհովայի բարդույթ, նման տերմին, որն օգտագործվում է վերլուծական հոգեբանության մեջ, եսասեր ինքնաինֆլյացիայի նեվրոզի նկարագրության համար։ Այն օգտագործվում է, ի թիվս այլ բաների, հոգեպատմությամբ և կենսագրությամբ հոգեվերլուծական տեքստերում։ Օրինակ, Ֆրից Վիտելսն օգտագործել է այս տերմինը Զիգմունդ Ֆրոյդի նկատմամբ 1924 թվականի կենսագրության մեջ։ Հարի Էլմեր Բարնսը կիրառել է այս տերմինը Ջորջ Վաշինգտոնի և Էնդրյու Ջեքսոնի նկատմամբ։
Աստծո բարդույթը կլինիկական տերմին կամ հիվանդություն չէ և չի մտնում Հոգեկան խանգարումների ախտորոշման և վիճակագրական ուղեցույցի (DSM) մեջ։
Առաջինն, ով օգտագործել է «աստծո բարդույթ» տերմինը, եղել է Էռնեստ Ջոնսը (1913-1951)։ «Կիրառական հոգեվերլուծության ակնարկի» էջերում նա նկարագրում է այն որպես մարդու հավատք այն բանի հանդեպ, որ նա աստված է։


== Տես նաև ==
Առասպել սեփական բացառիկության մասին
Ախտահոգեբանություն
Ֆանատիզմ
Նարցիսիզմ
Մեծության մոլորություն
Հուբրիս
Նարցիստիկ անձնային խանգարում


== Ծանոթագրություններ ==


== Արտաքին հղումներ ==
McLemee.com՝ «The Shrink with a God Complex», Ռոնալդ Հայմեն, Newsday, (Ապրիլի 22, 2001)
News-Service.Stanford.edu՝ «Did Caligula have a God complex?  Stanford, Oxford archaeologists find evidence that depraved tyrant annexed sacred temple», Ջոն Սենֆորդ (Սեպտեբերի 10, 2003)
(5224) Աբբե

(5224) Աբբե (անգլ.՝ Abbe), աստերոիդ աստերոիդների հիմնական գոտում։ Հայտնաբերվել է 1982 թվականի փետրվարի 21-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,245621 ա. մ., առավելագույնը մոտենում է 2,2272 ա. մ. հեռավորության վրա և հեռանում 2,2641 ա. մ.։ Արեգակի շուրջ մեկ ամբողջական պտույտ է կատարում 1229,14 երկրային օրվա ընթացքում, իր ուղեծրով շարժվելով միջինում 0,292887 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5224) Աբբե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոնտիս Ալտուս

Մոնտիս Ալտուս (պորտ.՝ Montes Altos), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Իմպերատրիս գավառի կազմի մեջ։ Բնակչությունը կազմում է 11 020 մարդ՝ 2006 թվականի տվյալներով։ Գրավում է 1 338,390 կմ2 տարածք։ Բնակչության խտությունը՝ 8,2 մարդ/կմ²։
Քաղաքի տոնը նշվում է դեկտեմբերի 22-ին։


== Պատմություն ==
Քաղաքը հիմնադրվել է 1955 թվականի դեկտեմբերի 22-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 17.905.231,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.671,51 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,611 (տվյալները ՄԱԿ-ի զարգացման ծրագրի)


== Ծանոթագրություններ ==
Ախիլըկ

Ախիլըկ, գյուղակ Արևմտյան Հայաստանում, Էրզրումի վիլայեթի Բասենի գավառակում։


== Բնակչություն ==
1912 թ.-ին ուներ 2 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ուտվայ

Ուտվայ (ռուս.՝ Утвай), գետ Ռուսաստանում, հոսում է Բելոխոլունիցկի և Սլոբոդսկոյ շրջաներում, Կիրովի մարզում։ Գետաբերանը տեղակայված է Վոխմա գետի աջ ափին՝ 5,5 կմ հեռավորության վրա։ Գետի երկարությունը 15 կմ է։ Գետը հոսում է հյուսիսում՝ անմարդաբնակ, անտառաշատ վայրով։ Վտակ՝ առու Ուտվայ (ձախ)։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100032249
Հիդրոլոգիական ուսումնասիրությունների կոդը - 111103224
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չեսնոկովկա (այլ կիրառումներ)

Չեսնոկովկա, կարող է վերաբերել՝

Չեսնոկովկա - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Չեսնոկովկա - գյուղ Ռուսաստանի Սամարայի մարզի Ելխովսկի շրջանի կազմում։
Սվեչնայա

Սվեչնայա (ուկրաիներեն՝ Свічна), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Սվեչնայա գյուղում բնակվում էր 76 մարդ։ Բնակավայրը զբաղեցնում է 0,498 կմ² տարածք։ Բնակչության խտությունը կազմում էր 152,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայաստանի կերպարվեստի աշխատողների ընկերություն

Հայաստանի կերպարվեստի աշխատողների ընկերություն, Հայաստանի նկարիչների, քանդակագործների և ճարտարապետների առաջին ընկերություններից։


== Պատմություն ==
Հիմնվել է 1923-ին, Երևանում։
1924-ի ընդհանուր ժողովում ընտրվել է վարչություն. 

Ալեքսանդր Թամանյան՝ նախագահ
Մարտիրոս Սարյան՝ տեղակալ
Գաբրիել Գյուրջյան՝ քարտուղար
Վրթանես Ախիկյան
Գ․ ՀովսեփյանԳործել է մինչև 1932 թվականը։


== Միջոցառումներ ==
Ընկերությունը կազմակերպել է ցուցահանդեսներ (1924-ի ապրիլի 18-ին՝ առաջինը), հրատարակել կատալոգներ։
Հազրեվարդ բուժիչ

Հազրեվարդ բուժիչ (լատ.՝ Rosmarinus officiռaIis), շրթնածաղիկներ ընտանիքի, հազրեվարդ ցեղի բույս։ 


== Նկարագրություն ==
Մշտադալար, խիտ ճյուղավորված, քսերոմորֆ թուփ է՝ 0,5-2 մ բարձրությամբ։ Ճյուղերը խեժաբուրումնավետ են, սկզբում քառանկյուն, մոխրավուն կամ սպիտակ աղվամազապատ, 1,5-3 սմ երկարությամբ, կարճ, տերևակալած ընձյուղներով, հետագայում կեղևը ստանում է մոխրագորշավուն գունավորում, տարիքը ավելանալու հետ ճաքճքվում է և շերտերով անջատվում։ Տերևները գծանման են, 1,5-3,5 սմ երկարությամբ, 1,5-4 մմ լայնությամբ, բութ ծայրով, հիմքում սեղմված, համարյա նստադիր, դեպի ցած ոլորված եզրերով, վերևի կողմից՝ մուգ կանաչ, հատ ու կենտ մանր, աստղաձև մազմզուկներով պատված, ներքևի կողմից՝ ծածկված արծաթաթաղիքանման խիտ մազմզուկներով, որոնց մեջ ցրված են եթերայուղատու գեղձիկներ։ Ծաղիկները 5-10-ական գտնվում են հակադիր տերևների ծոցերում, ընձյուղների գագաթին, շատ կարճ ծաղկակոթուններով և կարճ ծաղկակիցներով։ Բաժակը ձվաձև զանգականման է, մերկ երախով, երկշուրթ, ծածկված գեղձային մազիկներով, որի հետևանքով մոխրավուն տեսք ունի։ Պսակը երկշուրթ է, կապտավուն, կապտամանուշակագույն (հազվադեպ՝ սպիտակ), բաժակից հազիվ դուրս եկող խողովակով և լայնացած երախով։ Վերին շուրթը ուղիղ է, 2 բլթականի, ներքին շուրթը վերևից ավելի երկար է, խոշոր, միջին բլթակի վրա կետային նախշերով։ Առէջները 2-ն են, միաբուն, փոշանոթներով։ Սռնակը և առէջները պսակից դուրս են գալիս։ Սպին երկբաժան է։ Ընկուզիկները 1,5-2 մմ երկարություն ունեն, կլորաձվաձև են, գորշավուն, հարթ։ Ծաղկում է ապրիլ-մայիսին, երբեմն բարենպաստ պայմանների առկայության դեպքում համարյա ամբողջ տարվա ընթացքում։


== Տարածվածություն ==
Տարածված է Միջերկրածովյան ավազանում Ֆրանսիայի հարավում, Ալժիրում և Թունիսում, մինչև Փոքր Ասիա։ Աճում է չոր, կրային լեռնալանջերում։ Երաշտադիմացկուն է, սակայն անբավարար ցրտադիմացկուն։ Լավ է աճում կրով հարուստ, լավ ջրաթափանց հողերում։ Տերևներից և ծաղկող ընձյուղներից եթերային յուղեր են ստանում, որը հայտնի է եղել դեռևս հին հույներին և հռոմեացիներին։ Եթերային յուղի քանակությունը կազմում է տերևների բացարձակ չոր քաշի 0,1 4-ից մինչև 2,8 տոկոսը։ Անգույն է^կամ թեթևակի դեղնավուն, թարմացնող բուրմունքով։ Օգտագործվում է օծանելիքի արտադրության և բժշկության մեջ, ինչպես նաև' որպես անվտանգ ինսեկտիցիդ։ Հայաստանում մշակվում է միայն Իջևանի դենդրարիում, որպես դեկորատիվ բույս։
Էկոլոգիական խումբը՝ III: Մշակության հավանական շրջանները՝ 9, 20ա, 32։


== Ծանոթագրություններ ==
Ախնաձոր

Անվան այլ կիրառումների համար տե՛ս՝ Ախնաձոր (այլ կիրառումներ)Ախնաձոր, գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Ճորոխի ավազանում։
Գյուղով հոսում է Արնաձոր գոտակը, որն աջից միանում է Թորթումի Կազարիս ակունքին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ձաֆերանա Էտնեա

Ձաֆերանա Էտնեա (իտալերեն՝ Piedimonte Etneo)՝ կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 8119 մարդ, 2008 թվականի տվյալներով բնակչության խտությունը կազմում է 107 մարդ/կմ²։ Զբաղեցնում է 76 կմ² մակերես տարածք։ Փոստային ինդեքսն է՝ 95019։ Հեռախոսային կոդը՝ 095։


== Արտաքին հղումներ ==
http://www.comune.zafferana-etnea.ct.it/ Archived 2015-09-20 at the Wayback Machine.
Արցախի Հանրապետության Ազգային ժողովի 7-րդ գումարման պատգամավորների ցանկ

Արցախի Հանրապետության Ազգային ժողովը (ԱՀ ԱԺ) Արցախի Հանրապետության բարձրագույն օրենսդիր մարմինն է։ Արցախի Հանրապետության Ազգային Ժողովի 7-րդ գումարում կազմավորվել է 2020 թվականի մարտի 31-ին տեղի ունեցած համապետական ընտրությունների արդյունքում։
2020 թվականի ապրիլի 7-ին կայացած նիստում Արցախի ԿԸՀ-ն բաշխել է Ազգային ժողովի նորընտիր պատգամավորների մանդատները։ Ազգային ժողովի պատգամավորական մանդատները բաշխվել են հետևյալ կերպ. «Ազատ Հայրենիք-ՔՄԴ» կուսակցությունների դաշինքի ընտրական ցուցակ` 11 մանդատ, «Միասնական հայրենիք» կուսակցության ընտրական ցուցակ` 9 մանդատ, Արցախի «Արդարություն» կուսակցության ընտրական ցուցակ` 3 մանդատ, «Հայ Հեղափոխական Դաշնակցություն» կուսակցության ընտրական ցուցակ` 3 մանդատ, Արցախի Ժողովրդավարական Կուսակցության ընտրական ցուցակ` 2 մանդատ։


== Պատգամավորների ցանկ ==


== Տես նաև ==
ՀՀ ԱԺ 7-րդ գումարման պատգամավորների ցանկ


== Արտաքին հղումներ ==
Ընդհանուր տեղեկություն ԱՀ ԱԺ ընտրությունների ընթացքի և արդյունքների վերաբերյալ ԱՀ ԿԸՀ կայքում Archived 2020-02-26 at the Wayback Machine.
ԼՂՀ ԱԺ-ի պաշտպանության հանձնաժողովի նախագահը՝ զինվորի ծնողներից կաշառք ստանալու քրգործում Archived 2020-06-12 at the Wayback Machine.


== Ծանոթագրություններ ==


== Նշումներ ==
Նոյա Ուայլի

Նոյա Ստրոսսեր Սպիր Ուայլի (անգլ.՝ Noah Strausser Speer Wyle, հունիսի 4, 1971(1971-06-04), Հոլիվուդ, Լոս Անջելես, Կալիֆոռնիա, ԱՄՆ), ամերիկացի դերասան։
Ռուսաստանում հայտնի է «Շտապ օգնություն» հեռուստատեսային սերիալում կատարած բժիշկ Ջոն Կարտերի դերով, ինչպես նաև Ֆլին Կարսոնի դերով «Գրադարանավարը» ֆիլմում և Թոմ Մեյսոնի դերով «Փլվող երկինք» հեռուստասերիալում։ 1999 թվականին խաղացել է Ստիվ Ջոբսի դերը դոկումենտալ դրամա «Սիլիկոնյան հովտի ծովահենները» ֆիլմում։ 2001 թվականին «People» ամսագիրը Ուայլիին ընդգրկել է աշխարհի հիսուն ամենագեղեցիկ մարդկանց շարքերում։


== Կենսագրություն ==
Նոյան երրորդն է յոթ երեխաներից, ծնվել է Կալիֆոռնիա նահանգի Հոլիվուդ շրջանում բուժքույր Մարջորի և ինժեներ-էլեկտրիկ Ստիվեն Ուայլի ընտանիքում։ Ուայլի ծնողները բաժանվել են 70-ական թվականների վերջում, ավելի ուշ նրա մայրը երկրորդ անգամ ամուսնացել է Ջեյմս Կաթսի հետ։
Նոյա Ուայլին կրթություն է ստացել Կալիֆոռնիա նահանգի Օախա քաղաքի Տեչեր դպրոցում, որը ավարտել է 1989 թվականին։ Հյուսիս-արևմտյան համալսարանում նա հաճախել է թատրոնի և արվեստի բաժին, իսկ նրանց կողմից գրված պիեսներից մեկը պարգևատրվել է։ Կրթությունն ավարտելուց հետո, Հոլիվուսում ապրելով փոքրիկ բնակարանում, պարապել է դերասանական վարպետություն դասավանդող Լարրի Մոսոմի հետ։
Նոյա Ուայլին իր «The Blank Theater Company» թատրոնի ընկերությունում հանդիսանում է գեղարվեստական պրոդյուսեր։
Ազատ ժամանակ Ուայլին խաղում է բասկետբոլ, ճանապարհորդում է, զբաղվում է լուսանկարչությամբ և գնում է ֆիլմ դիտելու։


== Անձնական կյանք ==
2000-2009 թվականներին ամուսնացած է եղել դիմահարդար Թրեյսի Ուորբինի հետ։ Նախկին կնոջից ունեցել է երկու երեխա՝ որդին Օուեն Ստրաուսսեր Ուայլին (ծնվ.09.11.2002) և դուստրը Օդեն Ուայլին (ծնվ.15.10.2005)։
2004 թվականի հունիսի 7-ին ամուսնացել է դերասանուհի Սառա Ուելսի հետ։ Կնոջից ունեցել է աղջիկ՝ Ֆրենսիս Հարփեր Ուայլին(ծնվ.22.06.2015)։


== Ֆիլմագրություն ==


== Մրցանակներ և նոմինացիաներ ==
Ներկայումս արժանացել է 12 մրացանակների և 25 նոմինացիաների։


== Ծանոթագրություններ ==
Ավագ շաբաթվա երգասացություններ

Ավագ շաբաթվա երգասություններ, ավագ շաբաթվա բոլոր օրերին կատարվող երգեր։
Ավագ շաբաթը Հիսուս Քրիստոսի երկրային կյանքի ու չարչարանքի վերջին շաբաթն է, կանոնների մշակումը վերագրվում է Սահակ Ա Պարթևին։ «Անեղն ի Հօրէ» «Իմաստուն կուսանքն «Որ յաթոռ փառաց» «Այսօր ի կատարումն» օրհնությունները և Ավագ շաբաթվա «Կենդանին յաւիտենից» «Կուսածին մարմնով» շարականների հեղինակը Ներսես Շնորհալին է։ Շաբաթվա
ընթացքում երգվում են նաև բազմաթիվ այլ հոգևոր առավոտերգեր՝

«Ի սկզբանէ Տէր» (Ավագ երկուշաբթի)
«Տարցին թագաւորի» (Ավագ երեքշաբթի)
«Խորհեցան» (Ավագ չորեքշաբթի)
«Որսացան զանձն» (Ավագ հինգշաբթի)Շաբաթվա երգերից են Ավագ հինգշաբթի օրվա «Զահեղ զանքնին, զխորհուրդ խորին»գանձի 2 պատկերները՝ «Այս խորհուրդ
լցաւ»-ն ու «Սիրտ իմ սասանին», որոնց հեղինակը Մխիթար Այրիվանեցին է (13-րդ)։ Խաչելության դրվագներ են անանուն
հեղինակների «Տիրամայրն» և «Ուր ես մայր իմ» տաղերը։
Սաորեխաս

Սաորեխաս (իսպ.՝ Zaorejas), բնակավայր և մունիցիպալիտետ Իսպանիայում, մտնում է Գվալդալխարա պրովինցիայի կազմի մեջ, (Կաստիլիա Լա Մանչա ինքնավար համայնքում)։ Մունիցիպալիտետը գտնվում է Սենյորո դե Մոլինա Ալտո Տախո շրջանում։ Տարածքը կազմում է 189 կմ2։ Բնակչությունը՝ 155 մարդ (2010 թվականի տվյալներով)։


== Արտաքին հղումներ ==
Zaorejas Archived 2014-06-06 at the Wayback Machine.
Zaorejas Archived 2009-12-12 at the Wayback Machine.
Zaorejas
Հիդետոշի Նակատա

Հիդետոշի Նակատա (ճապ.՝ 中田 英寿, հունվարի 22, 1977(1977-01-22), Կոֆու, Ճապոնիա), ճապոնացի ֆուտբոլիստ, կիսապաշտպան։
Նակատան հանդես է եկել՝ «Պերուջա», «Ռոմա», «Պարմա», «Բոլոնիա», «Ֆիորենտինա» և «Բոլթոն» ֆուտբոլային ակումբներում։
Նակատան հանդես է եկել նաև Ճապոնիայի հավաքականի կազմում։ Հավաքականի կազմում նա դարձել է Ասիայի գավաթակիր (2000), ինչպես նաև մասնակցել է 1998, 2002 և 2006 թվականների աշխարհի առաջնություններին։ Ճապոնիայի հավաքականի կազմում մասնակցել է նաև 2005 թվականի Կոնֆեդերացիաների գավաթի խաղարկությանը։
2004 թվականին մտել է «Տարվա լավագույն 125 ֆուտբոլիստների» ցանկի մեջ։
Հիդետոշի Նակատան ավարտել է 2006 թվականին և սկսել է զբաղվել բիզնեսով։


== Վիճակագրություն ==


== Ձեռքբերումներ ==
Սերիա Ա-ի չեմպիոն - 2001
Իտալիայի գավաթակիր - 2002
Ասիայի գավաթակիր - 2000


== Ծանոթագրություններ ==


== Արտաքին հղումներ ==
Hidetoshi Nakata at the Japan National Football Team
Career profile and stats at FootballDatabase.com
Player profile Archived 2007-02-22 at the Wayback Machine. at official 2006 FIFA World Cup site
Hidetoshi Nakata Revealed, on CNN.com
Սամիր Նուրիև

Սամիր Ռաֆիկ օղլի Նուրիև (ադրբ.՝ Samir Rafiq oğlu Nuriyev, մարտի 9, 1975(1975-03-09), Բաքու, Ադրբեջանական ԽՍՀ, ԽՍՀՄ), Ադրբեջանի պետական գործիչ, Ադրբեջանի Հանրապետության նախագահի աշխատակազմի ղեկավար;


== Կենսագրություն ==
Սամիր Նուրիևը ծնվել է 1975 թվականի մարտի 9-ին Բաքվում։ Նա ընդունվել է Ադրբեջանի տեխնիկական համալսարան 1991 թվականին։ 1996 թվականին ավարտել է նույն համալսարանի ինժեներական բիզնեսի և կառավարման ֆակուլտետը։
2003-2005 թվականներին ուսումը շարունակել է ԱՄՆ Դուկի համալսարանում։ Նա ստացել է մագիստրոսի կոչում միջազգային զարգացման քաղաքականության ոլորտում։
1996-2003 թվականներին Սամիր Նուրիևը աշխատել է տարբեր միջազգային կազմակերպություններում ՝որպես տնտեսագետ, մենեջեր և ծրագրերի համակարգող։ Այդ թվում 2000-2001 թվականներին աշխատել է ՄԱԿ-ի Զարգացման Ծրագրի Ադրբեջանական գրասենյակում։
2006 թվականին նա սկսել է աշխատել Ադրբեջանի Հանրապետության տնտեսական զարգացման նախարարությունում։

2009—Ադրբեջանի Հանրապետության «Իչերի Շեհեր» պետական պատմական և ճարտարապետական արգելոցի կառավարման ղեկավարի տեղակալ,
2013—Ադրբեջանի Հանրապետության «Իչերի Շեհեր» պետական պատմական և ճարտարապետական արգելոցի կառավարման ղեկավար,
2016—ԱՀ Նախագահին առընթեր Բնակարանաշինության պետական գործակալության տնօրեն,
2018—ԱՀ Նախագահին առընթեր Բնակարանաշինության պետական գործակալության Խորհրդի նախագահ,
2018—ԱՀ քաղաքաշինության և ճարտարապետության պետական կոմիտեի նախագահ,
Ադրբեջանի Հանրապետության Նախագահի 2019 թվականի նոյեմբերի 1-ի հրամանագրով նա նշանակվել է Ադրբեջանի Հանրապետության Նախագահի աշխատակազմի ղեկավար։2015 թվականից նա հանդիսանում է Ադրբեջանի ճարտարապետների միության անդամ։ Նա «Նոր Ադրբեջան» կուսակցության անդամ է։


== Ծանոթագրություններ ==
Պատո Անանյան

Պատո Ալեքսանդրի Անանյան (Պատվական Անանյան, դեկտեմբերի 27, 1911(1911-12-27), Դիլիջան, Երևանի նահանգ, Կովկասի փոխարքայություն, Ռուսական կայսրություն - մայիսի 6, 1991(1991-05-06), Երևան, Հայկական ԽՍՀ, ԽՍՀՄ), հայ բեմանկարիչ։
ՀԽՍՀ արվեստի վաստակավոր գործիչ (1946)։


== Կենսագրություն ==
1935 թվականին ավարտել է Լենինգրադի գեղարվեստի, քանդակագործության, ճարտարապետության ինստիտուտը։ 1933-1946 թվականներին եղել է Երևանի օպերայի և բալետի, 1948-1956 թվականներին՝ Լենինգրադի երաժշտական կոմեդիայի թատրոնների նկարիչ։
Ձևավորել է Ջակոմո Պուչչինիի «Չիո-Չիո սան» (1934), Դելիբի «Լակմե» (1937), Արմեն Տիգրանյանի «Անուշ» (1939) և այլ օպերաների բեմադրություններ, «Զանգեզուր» (1938, Հայֆիլմ) կինոնկարը։
1956 թվականից աշխատել է գրաֆիկայի բնագավառում։


== Ծանոթագրություններ ==
Կալինովկա (գյուղ, Մանևիչի շրջան)

Անվան այլ կիրառումների համար տե՛ս՝ ԿալինովկաԿալինովկա (ուկրաիներեն՝ Калинівка), գյուղ Ուկրաինայի Վոլինի մարզի Մանևիչի շրջանում։ Հիմնադրվել է 1962 թվականին։
2001 թվականի տվյալներով Կալինովկա գյուղում բնակվում էր 174 մարդ։ Բնակավայրը զբաղեցնում է 8,1 կմ² տարածք։ Բնակչության խտությունը կազմում էր 21,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)